पाकिस्‍तान की संसद को नेशनल एसेंबली कहते हैं और इसमें 342 सदस्‍य हैं। तीन कैटेगरीज में इनका चुनाव दो तरीकों से होता है। 272 सदस्‍य पहले दौर में वोटिंग के बाद एक सदस्‍य वाले क्षेत्र से चुने जाते हैं। 60 सीटें महिलाओं के लिए आरक्षित होती हैं तो 10 सीटें पाकिस्‍तान के पारंपरिक और धार्मिक अल्‍पसंख्‍यक समुदाय के लिए आरक्षित होती हैं। किसी भी पार्टी को बहुमत के लिए 137 सीटों की जरूरत होती है। पाकिस्‍तान में कम लो‍कप्रिय लोग जो चुनाव लड़ना चाहते हैं उनके लिए किसी भी राजनीतिक पार्टी के टिकट पर चुनाव लड़ना बहुत ही मुश्किल होता है। यहां पर किसी भी राजनेता तक पहुंचना इनके लिए सबसे बड़ी समस्‍या होती है।